અમદાવાદ: દેશ વિદેશમાં અનેક એવોર્ડ મેળવનાર બીઆરટીએસ સર્વિસ તેની નિયમિતતા, સ્વચ્છતા અને ગતિ માટે ઉતારુઓમાં લોકપ્રિય બની છે. બીઆરટીએસ સર્વિસનો શહેરમાં કુલ વ્યાપ ૯પ કિ.મી.નો હોઇ તેનો દૈનિક ૧.પ૦ લાખ ઉતારુઓ લાભ લે છે. જોકે બીઆરટીએસ કોરિડોરમાં ઇજનેર વિભાગની બલિહારીથી કુલ પાંચ કિ.મી.ની રેલિંગ નખાઇ નથી. આ અંગે બીઆરટીએસ સત્તાવાળાઓ દ્વારા ઇજનેર વિભાગને વારંવાર જાણ કરાઇ હોવા છતાં સ્થિતિ આજની તારીખે ‘યથાવત’ છે.